ኣይተ ዘላለም፡- ንኹሎም እዩ። ቀደም፡ ሕብረተሰብ ንፖሊስ እንትርኢ ዝስመዖ ዝነበረ ናይ ምሽቑራር መንፈስ ክልወጥ፡ ናይቲ ሕብረተሰብ ኣገልገልቲ ምዃንና ኣሚንናን ቃል ኣቲናን ኢና ንሰርሕን ነሰልጥንን ዘለና። ገና ኣብ ስግግር ስለዝኾንናን እቲ ስልጠና ወዲኡ ናብ ውሽጦም ዘይተወሃደ ክኸውን ይኽእል ኢልና ኢና ንኣምን። ገሊኦም ድማ ናይ ውልቀ ባህሪኦም መሊኦም ዘይሓኸኹ ኣባላት ይህልዉና እዮም። ብፍላይ እዞም ሓደሽቲ ኣባላት ገና እቲ ስለልጠና ዘይተወሃዶም እዮም ዝኾኑ። እዚ እዩ ዝኸውን እቲ ጸገም'ምበር ብሓፈሻ ኣብቲ ፖሊስ ኣብ መሓውሩ ኮነ፡ ኣብ ኣተሓሳስብኡ ህዝቢ ናይ ምግልጋል መንፈስ እዩ ዓሲሉ ዝርአ። ቢቢሲ፡ ኣብ መሬት ብጭቡት ዘሎ ግን ከምኡ ዘንጸባርቕ ኣይኮነን። ካብ ቀደም ኣትሒዙ፡ እቲ ሕብረተሰብ፡ ዝበልኩኻ ግበር፡ ሓላፊኻ እየ ዝብሎ እምበር'ንዓይ ከገልግል ጠጠው ዝበለ ኣካል እዩ' ኢሉ ዝኣምን ኣይኮነን። ንምዃኑ እቲ እትህቡዎ ስልጠና እንታይ ዝኣክል ዝሕግዝ እዩ ኢልካ ትኣምን?
